Document ID: 31991D0166

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1990 σχετικά με τις αιτήσεις επιστροφής των δασμών αντιντάμπινγκ που έχουν εισπραχθεί για ορισμένες εισαγωγές μονομερούς οξικού βινυλίου καταγωγής Ηνωμένων Πολιτειών Αμερικής ( Guzman SA ) ( Το κείμενο στην ισπανική γλώσσα είναι το μόνο αυθεντικό ) ( 91/166/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας ( 1 ), και ιδίως το άρθρο 16,
Εκτιμώντας ότι:
Α . ΔΙΑΔΙΚΑΣΙΑ
( 1 ) Με τον κανονισμό ( ΕΟΚ ) αριθ . 2357/87 ( 2), το Συμβούλιο τροποποίησε τον κανονισμό ( ΕΟΚ ) αριθ . 1282/81 (3 ) για την επιβολή οριστικού δασμού αντιντάμπινγκ στις εισαγωγές μονομερούς οξικού βινυλίου καταγωγής Ηνωμένων Πολιτειών Αμερικής . Το ποσοστό του δασμού αντιντάμπινγκ καθορίστηκε σε 5,9 % για την αμερικανική εταιρεία US Industrial Chemicals Co ., που στη συνέχεια μετονομάστηκε σε Quantum Chemical Corporation, για την οποία δηλώθηκε ότι ισχύει δασμός 5,9 % βάσει του κανονισμού ( ΕΟΚ ) αριθ . 2166/89 ( 4 ).
( 2 ) Με τον κανονισμό ( ΕΟΚ ) αριθ . 490/90 ( 5 ) το Συμβούλιο κατήργησε τον κανονισμό ( ΕΟΚ ) αριθ . 2357/87 και έκλεισε τη διαδικασία αντιντάμπινγκ σχετικά με τις εισαγωγές μονομερούς οξικού βινυλίου καταγωγής Ηνωμένων Πολιτειών Αμερικής . Από αυτό συνεπάγεται ότι, από τις 2 Μαρτίου 1990, δεν εφαρμόζεται κανένας δασμός αντιντάμπινγκ στις εισαγωγές αυτές .
( 3 ) Με την απόφαση 90/462/ΕΟΚ ( 6 ), στην οποία αναφέρονται η γενική εκτίμηση των γεγονότων και η διαδικασία, καθώς και τα επιχειρήματα της αιτούσας εταιρείας, η Επιτροπή χορήγησε στην εταιρεία Guzman SA, Valencia, Ισπανία, μερική επιστροφή των δασμών αντιντάμπινγκ που καταβλήθηκαν για την εισαγωγή, κατά την περίοδο από τον Ιούνιο 1988 έως τις 31 Μαρτίου 1989, μονομερούς οξικού βινυλίου που εξήγαγε η αμερικανική εταιρεία Quantum Chemical Corporation, και πώλησε η θυγατρική της, η εταιρεία Quantum Chemical Europe BV . Η εν λόγω απόφαση ανέφερε ότι οι αιτήσεις που υποβλήθηκαν από την αιτούσα εταιρεία για την περίοδο από την 1η Απριλίου 1989 έως την 1η Μαρτίου 1990, ημερομηνία λήξεως της εφαρμογής του δασμού αντιντάμπινγκ, θα αποτελέσουν αντικείμενο μεταγενέστερης απόφασης .
( 4 ) Η εταιρεία Guzman SA υπέβαλε, για τη δεύτερη αυτή περίοδο, αναδρομικές αιτήσεις για ποσό ύψους (. . .) ισπανικών πεσετών ( 7 ), που αντιστοιχούν στο σύνολο των δασμών αντιντάμπινγκ που καταβλήθηκαν .
( 5 ) Μετά από επαλήθευση των αποδεικτικών στοιχείων που υποβλήθηκαν, η αιτούσα εταιρεία ενημερώθηκε σχετικά με τα αποτελέσματα της εξέτασης και είχε την ευκαιρία να υποβάλει τις παρατηρήσεις της .
( 6 ) Σύμφωνα με το άρθρο 16 παράγραφος 2 του κανονισμού ( ΕΟΚ ) αριθ . 2423/88, η Επιτροπή ενημέρωσε τα κράτη μέλη και γνωστοποίησε τη γνώμη της σχετικά με το παραδεκτό και το βάσιμο των αιτήσεων . Κανένα κράτος μέλος δεν διατύπωσε αντιρρήσεις .
Β . ΠΑΡΑΔΕΚΤΟ ΤΩΝ ΑΙΤΗΣΕΩΝ
( 7 ) Οι αιτήσεις κρίνονται παραδεκτές εφόσον υποβλήθηκαν σύμφωνα με την κοινοτική νομοθεσία αντιντάμπινγκ, ιδίως όσον αφορά τις προθεσμίες .
Γ . ΕΞΕΤΑΣΗ ΤΟΥ ΒΑΣΙΜΟΥ ΤΩΝ ΑΙΤΗΣΕΩΝ
( 8) Οι αιτήσεις φαίνονται να είναι βάσιμες . Η αιτούσα εταιρεία, σύμφωνα με τους όρους που καθορίζονται στο άρθρο 16 του κανονισμού ( ΕΟΚ ) αριθ . 2423/88, προσκόμισε απόδειξη και η Επιτροπή μπόρεσε να ελέγξει ότι το πραγματικό περιθώριο ντάμπινγκ ήταν μηδενικό κατά τις εν λόγω εισαγωγές . Συνεπάγεται ότι πρέπει να δοθεί συνέχεια στις αιτήσεις επιστροφής των δασμών αντιντάμπινγκ που υπέβαλε η εταιρεία Guzman SA για το χρονικό διάστημα από τον Απρίλιο 1989 έως την 1η Μαρτίου 1990 .
Δ . ΠΟΣΑ ΠΟΥ ΘΑ ΕΠΙΣΤΡΑΦΟΥΝ
( 9 ) Για τους λόγους που αναφέρονται ανωτέρω, πρέπει να επιστραφεί το ποσό των (. . .) ισπανικών πεσετών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Γίνονται αποδεκτές οι αιτήσεις επιστροφής των δασμών αντιντάμπινγκ που υπέβαλε η εταιρεία Guzman SA, Valencia, Ισπανία για το χρονικό διάστημα από τον Απρίλιο 1989 έως την 1η Μαρτίου 1990, μέχρι του ποσού των (. . . ) ισπανικών πεσετών . Άρθρο 2
Το ποσό που αναφέρεται στο άρθρο 1 επιστρέφεται από τις αρχές του Βασιλείου της Ισπανίας . Άρθρο 3
Η παρούσα απόφαση απευθύνεται στο Βασίλειο της Ισπανίας και στην εταιρεία Guzman SA, Valencia, Ισπανία . Βρυξέλλες, 20 Δεκεμβρίου 1990 .

Labels: 18
2
4
1